open-index/open-wikipedia-markdown huggingface dataset:
Kunnioittaen – Yhden miehen tribuutti

**Kunnioittaen – Yhden miehen tribuutti** on Jope Ruonansuun 19. studioalbumi. Se julkaistiin 3. kesäkuuta 2009. Jope laulaa levyllä kappaleita eri laulajien äänillä, mutta on itse säveltänyt ja sanoittanut kaikki laulut, paitsi singlen *Hannu ja Niilo*.

Kappaleen "Hyvää yötä" Ruonansuu kirjoitti vuonna 1997, jonka esitti ensimmäisen kerran Tommi Reponen saman vuoden Syksyn sävel -kilpailussa. Ruonansuun laulamassa versiossa sanoitus on hieman erilainen, ja hän esittää sen Sakari Kuosmasen äänellä.

Albumi ylsi Suomen virallisen listan sijalle 17.

## Kappaleet
Kaikki kappaleet kirjoittanut Jope Ruonansuu, ellei toisin mainita. 

# 
# 
# 
# 
# 
# 
# 
# 
# 
# 
# 
# 
# 

## Albumilla kuultavat imitaatiot
* Irwin Goodman (1)
*Juice Leskinen (2)
* Tapio Rautavaara (3)
* Veikko Lavi (4)
* Jaakko Teppo (5)
* Juha Vainio (6)
* Jukka Virtanen (7)
* Sakari Kuosmanen (8)
* Matti ja Teppo (9)
* M. A. Numminen (10)
* Esa Pakarinen (11)
* Jukka Kuoppamäki (12)
* Vesa-Matti Loiri (13)

## Muusikot
* Jope Ruonansuu – laulu, imitaatiot
* Jaakko Jakku – rummut
* Kalle Ylitalo – basso
* Vesa Anttila – kitara, banjo, mandoliini
* Markku Rönkkö – haitari
* Janne Toivonen – trumpetti, flyygelitorvi
* Arttu Volanto – kitarat, kosketinsoittimet ja taustalaulu
* Risto Asikainen – piano
* Tyyne Hot – taustalaulu

### Tuotanto
* Arttu Volanto – tuottaja, äänittäjä, miksaaja
* Risto Asikainen – tuottaja, äänittäjä, miksaaja
* Svante Forsbäck – masteroija (Chartmakers)
* Ilkka Vainio – vastaava tuottaja
* Valokuvaamo Irma Heinola – valokuvat
* Tero Jämsä – kansikuva

## Lähteet

## Aiheesta muualla
* ''Kunnioittaen – Yhden miehen tribuutti'' discogs.com -sivustolla
August Koskinen

**August Viljam Koskinen** (17. marraskuuta 1878 Laukaa – 24. lokakuuta 1949 Suolahti) oli suomalainen poliitikko, joka toimi SDP:n kansanedustajana vuosina 1919–1922.

## Elämä
August Koskisen vanhemmat olivat torppari Abel Jeremiaanpoika ja Karolina Kautto. Koskinen kävi kiertokoulun, jonka jälkeen hän työskenteli puuseppänä Laukaassa, Äänekoskella ja Suolahdessa. Koskinen oli vuonna 1905 perustetun Suolahden työväenyhdistyksen perustajajäseniä ja toimi sen puheenjohtajana 1909-1927. Hän oli myös Suolahden Osuuskaupan perustajia ja pitkäaikainen hallituksen puheenjohtaja. Lisäksi Koskinen oli mukana muun muassa urheiluseura Suolahden Urhon toiminnassa.

Koskinen toimi jo ennen sisällissotaa kunnallislautakunnan puheenjohtajana. Maltillisena tunnettu Koskinen jäi sodan aikana pois punakaartin toiminnasta ja myös suurin osa työväestä seurasi hänen rauhanomaista linjaansa. Sosialidemokraatit suljettiin kuitenkin pois kunnallishallinnosta, mutta Koskinen valittiin jo vuonna 1919 uudelleen valtuuston puheenjohtajaksi. Koskinen toimi kansanedustajana vuosina 1919–1922, jonka jälkeen hän keskittyi jälleen kunnalliselämään. Suolahden kauppalan perustamisen jälkeen hän toimi kauppalanvaltuuston puheenjohtajana 1932-1948.

Koskinen kuoli 70-vuotiaana lokakuussa 1949. Suolahdessa Tippatehtaankatu 55:ssä sijaitsevan rakennuksen seinässä on vuonna 1982 paljastettu Koskisen muistolaatta.

## Perhe
August Koskisen puoliso oli Saima Pulkkinen, jonka kanssa hän avioitui vuonna 1905.

## Lähteet
Jari Munck

**Jari Munck** (s. 1. helmikuuta 1962 Vaasa) on suomalainen uransa päättänyt jääkiekkoilija. Munck pelasi urallaan lähes 15 vuotta SM-liigassa ja edusti Suomea MM-kisoissa. Munck on myös toiminut jääkiekkotuomarina. Munck pelasi urallaan Sportissa, Kärpissä, AIK:ssa, JYPissä, HIFK:ssa ja KoMu HT:ssä. 

## Lähteet

## Aiheesta muualla
*
David Saunders

**David Saunders** on entinen kanadalainen jääkiekkoilija. Saunders pelasi urallaan 56 NHL-ottelua ja 6 maaottelua. Saunders on Vancouver Canucksien 3:nnen kierroksen varaus vuodelta 1984. Saunders pelasi urallaan myös suomessa Vaasan Sportissa.

## Aiheesta muualla
*
Gary Hart

**Gary Hart** (alk. **Gary Warren Hartpence**, s. 28. marraskuuta 1936) on yhdysvaltalainen poliitikko, lakimies, kirjailija, professori ja kommentaattori. Hän on edustanut Coloradon osavaltiota senaattorina (1975–1987). Hart otti osaa Yhdysvaltain presidentinvaaleihin 1984 ja 1988. Jälkimmäisellä kerralla hänet pakotti luopumaan ehdokkuudesta tieto avioliiton ulkopuolisesta suhteesta. Jäätyään pois senaattorin toimestaan Hart on työskennellyt konsulttina erikoisalanaan kansalliseen turvallisuuteen liittyvät kysymykset. Vuonna 2001 hänelle myönnettiin valtio-opin kunniatohtorin arvo Oxfordin yliopistosta, ja vuonna 2006 hän sai professuurin University of Coloradossa Denverissä. Hart toimii puheenjohtajana Council for a Livable World -järjestössä. Hän on kirjoittanut ja toimittanut lukuisia teoksia, myös neljä romaania, toisinaan taiteilijanimellä **John Blackthorn**.

Hart menestyi hyvin vuoden 1984 presidentinvaalien esivaaleissa, joissa hänen äänimääränsä oli melko lähellä demokraattien presidenttiehdokkaaksi valitun Walter Mondalen äänimäärää. Näissä esivaaleissa tuli tunnetuksi lentävä lause ”Where's the beef?”. Se oli alun perin Wendy’s -pikaruokaketjun mainoslause, jota Mondale ryhtyi käyttämään osoituksena Hartin ”uusien ideoiden” tyhjyydestä.

Hart oli vahvin ennakkosuosikki demokraattien presidenttiehdokkaaksi vuoden 1988 vaaleihin, mutta hänen suosionsa romahti alle viikossa toukokuussa 1987, kun tiedotusvälineissä oli esitetty epäilyjä hänen suhteestaan Donna Riceen. Rice oli entinen Miss South Carolina World -tittelin haltija, joka oli tutustunut Hartiin Don Henleyn järjestämissä juhlissa. Myöhemmällä urallaan Rice on toiminut muun muassa internet-pornoa vastustavassa Enough Is Enough -järjestössä ja tukenut Donald Trumpin presidentinvaalikampanjaa vuonna 2016. Skandaalin aikana Hart syytti mediaa ajojahdista. Hänestä julkaistiin huomiota herättänyt valokuva, jossa Rice istui hänen sylissään ja Hartin paidassa luki teksti: ”Monkey Business”.

Gary Hartista tehtiin elokuva, *[[The Front Runner]]*, vuonna 2018. Elokuvassa Hartia näyttelee Hugh Jackman.

## Lähteet

## Aiheesta muualla

*Biographical Database of the U.S. Congress: HART, Gary Warren, 1936-
*Time Magazine Gary Hart comes out. 
*Senator Gary Hart Challenges the Unholy Alliance of 'Faith' and Government 
*Transcript and audio of interview with Hart  conducted by Democracy Now!
*Video interviews/conversations with Hart by Robert Wright of Bloggingheads.tv
Jääkiekon SM-sarjakausi 1930–1931

**Jääkiekon SM-kilpailu** vuonna 1931 pelattiin Cup-muotoisena. Joukkueita oli kuusi kolmesta kaupungista, Tampereelta Pyrintö ja Tampereen Palloilijat, Turusta Riento ja ÅIFK ja Helsingistä Helsingin Jalkapalloklubi sekä Helsingin Palloseura. 

Alkuperäisen suunnitelman mukaan finaalissa piti kohdata maaseudun joukkueiden ja Helsingin joukkueiden parhaiden, mutta HJK ja HPS eivät saaneet keskinäistä otteluaan järjestettyä määräaikaan mennessä. TaPa kutsui molemmat joukkueet Tampereelle pelaamaan loppuottelua, mutta vain HJK hyväksyi kutsun. Pelatussa ottelussa TaPa voitti HJK:n 2-1, mutta Jääkiekkoliitto vaati että tamperelaiset kohtaisivat vielä HPS:n mestaruuden ratkaisemiseksi. TaPa protestoi päätöstä, jonka seurauksena finaalissa olisivat vastakkain jo kolme ottelua pelannut ja voittanut TaPa ja HPS, jolla ei vielä ollut yhtäkään SM-sarjaottelua kuluvalta kaudelta vyönsä alla, ja kieltäytyi pelaamasta.

Riitaan saatiin lopulta päätös vasta Jääkiekkoliiton vuosikokouksessa 26.4., jolloin äänestettiin Suomen mestaruuden myöntämisestä TaPalle.

## Ensimmäinen kierros

TaPa ja Riento välierään.
## Välierä

TaPa loppuotteluun HJK:ta vastaan

## Loppuottelu

Tampereen Palloilijat voitti vuoden 1931 Suomen mestaruuden.

## TaPa:n mestarijoukkue
Valter Tuomi (m.v.), Abel Rantanen, Kai Sandaund, Tauno Silke, Niilo Tammisalo (pelaajavalm.), Risto Tiitola, Reino Vaaja ja Kosti Virtanen.

## Lähteet
Generic

**Generic** on itävaltalainen mopo- ja moottoripyörävalmistaja. Genericin tuotevalikoima kattaa 50–250-kuutioisilla moottoreilla varustettuja mopoja ja moottoripyöriä. Genericin tuotevalikoima keskittyy nimenomaan kaupunkiajoon tarkoitettuihin kaksipyöräisiin sen sijaan, että se pyrkisi rakentamaan laajempaa moottoripyörämallistoa isommilla moottoreilla.

Generic hoitaa itse tuotteidensa jakelun Itävaltaan, Saksaan ja Italiaan. Yhtiön valmistamia ajoneuvoja myydään yhteensä noin 30 Euroopan maassa.

## Historiaa
Generic aloitti tuotantonsa Itävallassa vuonna 2004. Yrityksen tuotevalikoima koostui aluksi skoottereista ja laajeni siitä myös enduro-tyylisiin kaksipyöräisiin. Generic pyörien suunnittelusta vastaa itävaltalainen Kiska Design -suunnittelutoimisto.

## Pyörien tekniikka
Genericin pyörissä on sekä sähkö- että poljinkäynnistys. Niissä on myös sivupeilit ja etu- ja takavalo. Osassa mopoista on sähkörajoitin. Enduromallit ovat ketjuvetoisia ja niissä on kuusiportainen vaihteisto kytkimellä. Skoottereissa on voimansiirtona portaaton CVT-automaattivaihteisto, joten niissä ei ole manuaalivaihteita.

## Malleja
* Moposkootterit
** Xor 50
*** Kaksitahtimoottorilla varustettu moposkootteri, josta on valmistettu myös erikoismalli AT&T Williams Formula 1 -tallin lisenssillä.
** Gps 50
**Ideo 50
** Roc 50
** Onyx 50

* Skootterit
** Xor 125
** Soho 125

* Isot mopot
** Trigger 50 x
** Trigger 50 sm
** Trigger 50 x comp.
** Trigger 50 sm comp.

* Aiemmat mallit
** Mini trigger sm
** Mini trigger x
** Zion
** Soho 150
** Trigger x 125
** Trigger sm 125
** Urano 2.6

## Lähteet

*Generic Motors
*Motor Power Finland Oy
Ford Orion

**Ford Orion** on Fordin vuosina 1983–1993 valmistama keskiluokan automalli, joka oli Ford Escortin neliovinen sedan-versio. Orionin tekniikka oli täysin samanlainen Escortien kanssa lukuun ottamatta erilaista korimallia.

## Ford Orion I (1983–1986)

Ensimmäisen sukupolven Orion tuli markkinoille vuonna 1983. Se oli vuonna 1980 esitellyn kolmannen sukupolven Escortin sedan-korinen rinnakkaismalli. Orionia haluttiin markkinoida hieman Escortia hienostuneempana mallina, ja siksi se olikin aluksi saatavana vain kattavalla GL-varustelulla, jonka hinta oli korkea. Orionin myynti oli kuitenkin vain noin neljäsosa Escortista, sillä viistoperäinen korimalli oli muodinmukainen. Orionissa oli kuitenkin suuri ja monikäyttöinen tavaratila.

Moottorivalikoiman muodostivat 1,3- ja 1,6-litraiset bensiinimoottorit sekä uusi nopeakäyntinen 1,6-litrainen (54&nbsp;hv) dieselmoottori, joka tuli myös Escort- ja Fiesta-mallistoihin. 

## Ford Orion II (1986–1990)

Orion ja Escort saivat pienen kasvojenkohotuksen mallivuodelle 1986. Konepelti muotoiltiin muodin mukaan taittumaan etusäleikön päälle, kuten oli tehty myös Fiestassa muutamaa vuotta aikaisemmin. Ulkoasun ohella uudistettiin myös sisätiloja. 

## Ford Orion III (1990–1993)

Kolmas ja viimeinen Orion-sukupolvi esiteltiin samaan aikaan viidennen Escortin kanssa vuonna 1990. Markkinat ottivat uudet mallit vastaan lähinnä tyrmäyksellä. Arvosteluissa kiinnitettiin huomiota muotoilun ”kustannukset minimiin” -lähestymistapaan, keskinkertaiseen ajomukavuuteen, halvan oloiseen sisustukseen sekä ennen kaikkea vanhahtaviin moottoreihin. Orionin osuus mallisarjan kokonaistuotannosta oli vain alle 10 prosenttia. Etelä-Amerikassa mallia myytiin **Ford Verona** -nimisenä.

Orion ja Escort kävivät läpi pienen kasvojenkohotuksen elokuussa 1992. Keulan ilmettä uudistettiin erilaisten puskurien ja etusäleikön myötä. Tärkein tekninen muutos oli vanhan CVH-moottorin korvaaminen uudella 1,6-litraisella Zetec-sarjan moottorilla. Turvallisuuden parantamiseksi oviin tuli sivutörmäyssuojat. Suomessa sedanin Orion-nimestä oli kuitenkin luovuttu jo tammikuussa 1992. 

## Lähteet

## Aiheesta muualla
Jani Uski

**Jani Uski** (s. 20. maaliskuuta 1973 Lahti) on suomalainen entinen jääkiekkoilija ja jääkiekkovalmentaja. Uski on urallaan pelannut yli 100 SM-liigaottelua ja mestisotteluita yli 350. Uski edusti SM-liigassa Lahden Reipasta ja Rauman Lukkoa. Uski päätti uransa Suomi-sarjan Kokkolan Hermeksessä kauden 2010–2011 jälkeen, jonka jälkeen hän toimi Hermeksen apulaisvalmentajana kaudella 2014–2015.

## Lähteet
Vampula Pop Vol. 1

**Vampula Pop Vol. 1** (*Liinoja kertoo Pulliainen soittaa*) on näyttelijä-muusikko Tapio Liinojan ja Agents-yhtyeestä tutun kitaristi Esa Pulliaisen yhteinen ns. kirjallinen äänilevy. Se sisältää Liinojan kirjoittamia, Vampulaan sijoittuvia tarinoita sekä Pulliaisen kitaransoittoa. Johnny Kniga julkaisi sen 6. helmikuuta 2009.

Liinojan edellinen kirjallinen teos on novellikokoelma *[[Raapaisuja]]* vuodelta 2006. *Vampula Pop* saa jatko-osansa syksyllä 2011.

## Sisältö
Nämä kappaleet Esa Pulliainen soittaa, osittain myös Tapio Liinojan esityksen taustalla:
# Paratiisi
# Satumaa
# Kissankultaa
# Metsäkukkia
# Suutarin tyttären pihalla
# Besame mucho
# Koskaan et muuttua saa
# Yksi ainoa ikkuna
# Monrepos
# Laakson ruusu
# Tie vie (Esa Pulliaisen oma sävellys)

Tapio Liinojan tarinat, jotka hän esittää tällä levyllä:
# Isokuppi
# Vahdinvaihto
# Balettitossut
# Tie vie 

## Lähteet

* Johnny Kniga
* Vampula Pop Vol. 1 -levyn kannet
Xibalba

**Xibalba** on mayojen mytologiassa alamaailma, jossa elävät sairauksien ja kuoleman jumalat. Popol Vuh -eepos kuvaa Xibalban sijaitsevan maan alla. Ihminen joutuu sinne kuolemansa jälkeen, ja kohtaa useita koettelemuksia. Kuninkaiden mukaan haudattiin esineitä, joiden tarkoitus oli auttaa heitä selviämään näistä koettelemuksista. Jos kuollut ei selvinnyt näistä testeistä, hän jäi vaeltelemaan ikuisesti manalan joille. Jos hän suoritti kokeet, hän pääsi tähtitaivaalle tai lepäämään pyhän puun varjoon. Eepoksen toisessa osassa kerrotaan sankarikaksosista, jotka onnistuvat huiputtamaan Xibalban jumalia ja pääsevät läpi kaikista testeistä. Kaksoset nousevat taivaalle, ja heistä tulee Aurinko ja Kuu.

Sisäänpääsy Xibalbaan käy luolien kautta, ja sen takia luolilla oli erityinen merkitys mayojen kulttuurissa. Yksi manalan taloista oli nimeltään Kylmä talo, mikä voi viitata viileään luolailmaan. Taivaalla tie Xibalbaan näkyy tummana raitana, joka kulkee Linnunradan poikki. Xibalbaa hallitsivat jumalat Hun Caquix eli Yksikuolo ja  Vucub Caquix eli Seitsenkuolo. 

## Lähteet

## Aiheesta muualla
Colin McRae Rally 2.0

**Colin McRae Rally 2.0** (myös **Colin McRae Rally 2**) on Codemastersin kehittämä ajopeli, joka julkaistiin vuonna 2000 PlayStation- ja Windows-alustoille. Peli on *[[Colin McRae Rally]]* -pelisarjan toinen peli.

Peli sisälsi ensimmäistä kertaa sarjan historiassa Suomen rallin. Pelissä on useita autoja ja talleja, mutta joitakin niistä ei voi avata ilman huijauskoodeja. Peli sisältää seuraavat rallit: Suomi, Kreikka, Korsika, Ruotsi, Australia, Kenia, Italia ja UK. Seuraavissa ralleissa on Super Special -erikoiskokeet: Kreikka, Ruotsi, Kenia ja UK. Erikoiskokeiden määrä on 84 kpl.

## Aiheesta muualla
*
El Loco

**El Loco** on ZZ Top -yhtyeen vuonna 1981 julkaistu seitsemäs studioalbumi.

## Kappaleet
*Kaikki kappaleet kirjoittaneet Billy Gibbons, Dusty Hill ja Frank Beard.

#  
#  
#  
#  
#  
#  
#  
#  
#  
# 

## Singlet

## Kokoonpano
*Billy Gibbons &ndash; kitara, laulu
*Dusty Hill &ndash; basso, kosketinsoittimet, taustalaulu, laulu  
*Frank Beard &ndash; rummut, lyömäsoittimet 

## Lähteet
Reilanjärvi

**Reilanjärvi** on järvi Reilassa Varsinais-Suomessa. Järvi on pinta-alaltaan noin 64 hehtaaria. Järvi on melko matala ja kasvillisuutta on paljon. Kalalajeja järvellä ovat hauki, ahven, ruutana ja särki. Järvellä on myös paljon lintuja. Syvimmät kohdat järvessä ovat vain noin 3 metriä, ja vesi on tummaa. Pisimmältä kohdaltaan järvi on noin  1,5&nbsp;km pitkä. Järven vieressä sijaitsee Pyhärannan Reilan kylä ja järvi laskee Vesimyllynojan kautta Kukolanlahteen.

## Lähteet

## Aiheesta muualla

*
Tommi Pullola

**Tommi Pullola** (s. 18. toukokuuta 1971, Vaasa) on suomalainen jääkiekkoilija. Pullola pelasi SM-liigassa vuodesta 1989 vuoteen 1997 ja edusti sinä aikana Rauman Lukkoa ja turkulaista TuToa. Kotikaupungissaan Vaasassa Pullola edusti Vaasan Sportia I-divisioonassa kolmen kauden ajan.

Pullola työskentelee Vaasanseudun Areenojen hallipäällikkönä.

## Lähteet
*

### Viitteet
Kohtavaaran seisake

**Kohtavaaran seisake** () on Suomen rataverkon seisake rataosalla . Kohtavaaran seisake sijaitsee Pielisen itärannalla Nurmeksen Lipinlahden kylässä Tuohuspirtin kohdalla, noin yhdeksän kilometriä Nurmeksen asemalta Joensuun suuntaan. Liikennepaikalla on vain henkilöliikennettä. Kiskobussi pysähtyy neljä kertaa vuorokaudessa, kahdesti Joensuuhun ja kahdesti Nurmekseen menevä. Vuoden 2015 tietojen mukaan Kohtavaaran seisaketta käyttää keskimäärin vain yksi matkustaja ja siten se on hiljaisin matkustajajunien pysähdyspaikka Suomessa. Lähellä seisaketta sijaitsi Nurmeksen evankelinen opisto, mutta sen toiminta loppui vuonna 2005, mikä vaikutti negatiivisesti seisakkeen matkustajamäärään.

Alun perin Lipinlahdeksi nimetty laiturivaihde avattiin 16. lokakuuta 1911. Paikalle rakennettiin Thure Hellströmin suunnittelema pysäkkirakennus, joka on samanlainen kuin esimerkiksi Kelvässä. Vuonna 1925 liikennepaikan nimi muutettiin Kohtavaaraksi. Miehitys liikennepaikalla lopetettiin toukokuussa 1968, jolloin se muutettiin seisakevaihteeksi ja tavaraliikenteen päättymisen yhteydessä vuonna 1970 seisakkeeksi. Henkilöliikenne oli lakkautettin elokuussa 1993, mutta se aloitettiin jälleen seuraavan vuoden tammikuussa. Laiturirakennus on purettu. Nykyään seisakkella on yksi sadesuoja ja puulaituri.

## Lähteet

## Aiheesta muualla
*VR: Kohtavaaran rautatieasema
*Vaunut.org: Kuvia Kohtavaaralta
Colin McRae Rally 3

** Colin McRae Rally 3 ** on Codemastersin kehittämä ja julkaisema ajopeli. Peli julkaistiin 25. lokakuuta 2002 PlayStation 2:lle ja Xboxille sekä seuraavan vuonna Windowsille. Toisin kuin ilmoitettiin, se ei kuitenkaan ilmestynyt Nintendo GameCubelle. 

Peli on *[[Colin McRae Rally]]* -sarjan kolmas osa ja sarjan ensimmäinen peli kuudennen sukupolven pelikonsoleille.

## Pelaaminen
Pelissä ajetaan rallia eri maissa ja valittavana on eri autoja.
Peliä voidaan pelata pääasiassa yksinpelinä, sillä millään alustalla PlayStation 2:sta lukuun ottamatta ei ole moninpelimahdollisuutta. Pelissä voi aluksi ajaa seuraavilla autoilla: Ford Focus RS WRC, Subaru Impreza WRX (44S), Mitsubishi Lancer Evo VII, Citroën Xsara Kit Car, MG ZR, Ford Racing Puma ja Fiat Punto. Näiden lisäksi voi saada uusia autoja voittamalla ralleja Championship -tilassa, esim. Suomen rallin voittamalla saa Mitsubishi Lancer Evon katuversion ja Yhdysvaltain rallin voittamalla Citroen Xsaran katuversion. Lisäksi pelissä on mm. Ford RS200 ja Citroën Saxo Kit Car. Ratoja on kahdeksasta maasta: Australia, Espanja, Iso-Britannia, Japani, Kreikka, Ruotsi, Suomi ja Yhdysvallat. Colin McRae Rally 3 on ainoa pelisarjan peli, jossa kaikissa ralleissa on ns. Super Special -erikoiskokeet, jotka kaikki sijoittuvat yöhön.

## Lähteet
* Tilt.tv 

## Aiheesta muualla
* 
* Pelit.fi
Tolkkisten sellutehdas

**Tolkkisten sellutehdas** eli Eklöfin sellutehdas oli Porvoon maalaiskunnan Tolkkisissa sijainnut sellutehdas, joka toimi vuosina 1893-1975. Tehdas toimi sulfiittimenetelmällä. Tehdas kuului August Eklöf -yritykseen vuosina 1893-1964 ja sittemmin Tampella Forest -ryhmään vuosina 1964-1975. Tehdas suljettiin vanhentuneena vuonna 1975 ja tilalle rakennettiin Tolkkisten saha vuonna 1976. Saha kuului Stora Enso-konserniin ja se suljettiin vuoden 2009 lopussa.

## Aiheesta muualla
* Kuva tehtaasta
Säkylän vaakuna

**Säkylän kunnanvaakuna** on alun perin vahvistettu Köyliön kunnanvaakunaksi 26. syyskuuta 1950. Sen suunnittelivat Into Linturi ja Yrjö Rintala. Se siirtyi yhdistyneen Säkylän kunnanvaakunaksi kuntaliitoksen yhteydessä vuonna 2016.  Vaakunan selitys on ”sinisessä kentässä punainen, kultapäärmeinen piispanhiippa, alapuolella aaltokoroinen kultatyviö, jossa sininen kirves”. Se sai aiheensa Piispa Henrikin surmasta.

## Vanha vaakuna

Säkylän vanha kunnanvaakuna vahvistettiin käyttöön 18. helmikuuta 1953. Sen suunnitteli Olof Eriksson. Vaakunan selitys on "sinisessä kentässä hopeinen tuulimylly".
Se on saanut aiheensa alueen avoimista peltomaisemista, joille tuulimyllyt ovat antaneet ominaisen ilmeensä.
Vaakuna poistui käytöstä vuoden 2015 lopussa, koska kuntaliitoksen myötä entisestä Köyliön vaakunasta tuli Säkylän uusi vaakuna.

## Lähteet
*
Jussi-palkinnot 2009

**Jussi-palkinnot 2009** jaettiin 1. helmikuuta 2009 Helsingin Kaapelitehtaalla järjestetyssä jakotilaisuudessa vuoden 2008 elokuville. Eniten Jussi-ehdokkuuksia, kymmenen, sai *[[Tummien perhosten koti (elokuva)|Tummien perhosten koti]]*. Tilaisuuden televisiointi keräsi 517&nbsp;000 katsojaa.

## Useamman palkinnon saaneet elokuvat
;Kolme
**[[Putoavia enkeleitä]]*
**[[Sauna (vuoden 2008 elokuva)|Sauna]]*
**[[Tummien perhosten koti (elokuva)|Tummien perhosten koti]]*
;Kaksi
**[[Niko – Lentäjän poika]]*

## Useamman ehdokkuuden saaneet elokuvat

;Kymmenen
**[[Tummien perhosten koti (elokuva)|Tummien perhosten koti]]*
;Seitsemän
**[[Sauna (vuoden 2008 elokuva)|Sauna]]*
;Neljä
**[[Putoavia enkeleitä]]*

;Kolme
**[[Erottamattomat (vuoden 2008 elokuva)|Erottamattomat]]*
**[[Kolme viisasta miestä (elokuva)|Kolme viisasta miestä]]*
**[[Niko – Lentäjän poika]]*
;Kaksi
**[[Käsky (elokuva)|Käsky]]*

## Voittajat ja ehdokkaat

* Yleisö-Jussin voitti *[[Tummien perhosten koti (elokuva)|Tummien perhosten koti]]*

## Lähteet
Köysi kiristyy

**Köysi kiristyy** on vuonna 1984 valmistunut jännityselokuva, jossa pääosaa esittää Clint Eastwood.

## Juoni

Poliisi Wes Block jahtaa sarjamurhaajaa New Orleansissa. Öisillä kaduilla iskevä seksuaalitappaja nirhaa enimmäkseen prostituoituja, varsinkin, jos nämä ovat olleet vastikään eronneen Blockin kanssa. Tästä hän päättelee, ettei kukaan hänen lähimmäisistään ole kauaa turvassa.

## Näyttelijät
Carlo Rota

**Carlo Rota** (s. 17. huhtikuuta 1961 Lontoo, Englanti) on englantilaissyntyinen kanadalainen näyttelijä. Hän on näytellyt Morris O'Brianin roolia sarjassa *[[24 (televisiosarja)|24]]*. Hän on näytellyt myös elokuvassa *[[Othello (vuoden 2008 elokuva)|Othello]]* ja televisiosarjoissa *[[Pieni moskeija preerialla]]*, *[[Huokauksien hotelli]]*, *[[Queer as Folk]]*, *[[A Nero Wolfe Mystery]]*, *[[La Femme Nikita]]* ja *[[Trasders]]*. Rota on juontanut ruokaohjelmaa *[[The Great Canadian Food Show]]*. Carlo Rota on syntynyt Englannissa, jossa hän vietti lapsuutensa. Hän muutti ensiksi Kanadaan ja myöhemmin Yhdysvaltoihin luodakseen uraa näyttelijänä. Nykyisin Rota asuu Torontossa Kanadassa. Hän on isänsä puolelta italialainen.

## Palkinnot
* Honorable Mention Accolade Competion (2008 2&nbsp;kpl)

## Aiheesta muualla
*
Keskirata

**Keskirata** () on Ruotsin rataverkkoon kuuluva poikittainen rautatieyhteys Norjan rajalta Storlienistä Pohjanlahden rannikolle Sundsvalliin. Rataosan pituus Norjan rajalta laskien on 362 kilometriä, ja se on koko matkaltaan sähköistettyä suojastettua ja kauko-ohjattua rataa. Rataosuus on varustettu myös automaattisella junien kulunvalvonnalla. Rataosa on pääosin yksiraiteinen, vain osuus Moradalista Bräckeen on kaksiraiteista. Rataosa yhtyy suoraan Norjan rajalla Trondheimiin johtavaan Meråkerbaneniin. Norjan puoleista rataa ei ole sähköistetty, joten valtakunnan rajan ylittävät junat ovat dieselveturivetoisia.

Rataa käyttävät mm. Tukholman ja Åren sekä Storlienin välillä liikennöivät X2000-suurnopeusjunat, Intercityjunat sekä yöjunat. Rataosalla liikennöi myös Sundsvallin ja Trondheimin välillä liikennöivä Veolia Transportin liikennöimä *[[Mittnabotåget]]*, jonka kalustona on Östersundin ja Trondheimin välillä BM92-sarjan dieselmoottorivaunuja, ja Östersundin ja Sundsvallin välillä Regina-junayksikköjä.

## Historia
Keskiradan ensimmäinen osuus oli Sundsvall–Torpshammars Järnväg, joka oli yksityinen kapearaiteinen rautatie. Sen pituus oli 60 kilometriä, ja se avattiin liikenteelle 1878. Seuraavana vuonna Ruotsin valtionrautatiet avasi vastavalmistuneen poikkiratansa, *Norlannin poikittaisradan* (), Torpshammarin ja Östersundin välille. Vuosina 1879–1881 poikkiradalla ei ollut lainkaan suoraa raideyhteyttä muuhun Ruotsin rataverkkoon, ja yhteydet hoidettiin höyrylaivoilla Sundsvallista käsin kunnes Tukholman ja Ången välinen rautatie valmistui.

Samaan aikaan rakennettiin rautatietä Trondheimista itään. Norjan valtio rakensi radan valtakunnanrajalta Trondheimiin ja Ruotsin valtio rakensi Ruotsin puoleisen osuuden. Tuolloin Ruotsi ja Norja olivat vielä unionissa. Norjan puoleinen Meråkerbanen avattiin liikenteelle 1886. Vuonna 1885 Ruotsin valtio osti Sundsvall–Torpshammars Järnvägin ja rautatie levennettiin normaaliraidelevyiseksi seuraavana vuonna.

Rataosa tunnettiin nimellä Norrländska Tvärbanan aina 1990-luvulle saakka, jonka jälkeen siitä on käytetty nykyisiä nimiä.

Ången ja Dysjönin välillä sijaitsevat liikennepaikat varustettiin releasetinlaittein, ja kyseiset  liikennepaikat varustettiin kauko-ohjattaviksi vuonna 1955, jolloin rataosuudesta tuli Ruotsin ensimmäinen kauko-ohjattu osuus.

## Lähteet

## Aiheesta muualla

* Järnväg.net – Mittbanan
Matt Sydal

**Matthew Joseph Korklan** (s. 19. maaliskuuta 1983) on yhdysvaltalainen showpainija, joka tunnetaan kehänimellä **Matt Sydal**. Hän painii tällä hetkellä All Elite Wrestling (AEW)-painiorganisaatiossa. Hänet tunnettiin WWE:n aikana vuosina 2008-2014 myös nimellä **Evan Bourne**.

Korklan on paininut WWE:n ja AEW:n lisäksi myös muissakin painiorganisaatioissa, kuten Ring of Honor, Pro Wrestling, New Japan Pro-Wrestling, Impact Wrestling sekä Evolve.

## Lähteet
Sinaia

**Sinaia** on kaupunki Romaniassa, Prahovan piirikunnassa lähellä Transilvanian rajaa, 60&nbsp;km Ploieștista pohjoiseen ja 50&nbsp;km Brașovista etelään. Kaupungin asukasluku oli 10&nbsp;410 vuonna 2011.

Etelä-Karpaateilla, Bucegi-vuoriston juurella sijaitseva Sinaia on suosittu matkailukohde hienojen vuoristomaisemiensa ja hyvän ilmastonsa ansiosta. Sinaia on saanut nimensä kaupungissa sijaitsevasta luostarista, joka puolestaan on nimetty Siinaivuoren mukaan. 

Vuonna 1866 Romanian ruhtinas Kaarle I vieraili luostarissa ja ihastui paikkaan niin kovasti, että rakennutti sinne Peleșin linnan, joka toimi Romanian kuninkaiden kesäresidenssinä monarkian lakkauttamiseen saakka 1947. Linna on kaupungin tärkein nähtävyys. 

## Lähteet

## Aiheesta muualla
Siiralampi (Utajärvi)

**Siiralampi** on pieni asumaton erämainen lampi Utajärven kunnan pohjoisosassa Juorkunassa Pohjois-Pohjanmaalla. Se sijaitsee Niittysuon soidensuojelualueesta kaakkoon: Juorkunan ja Ylikiimingin välisestä Hillatie-nimisestä metsäautotiestä kolmisensataa metriä etelään, noin yhdeksän kilometrin kohdalla Hillatien ja Olvasjärventien risteyksestä länteen.

## Lampimaisema
Lammen kaakkoiskulmalle ulottuu Siiransuo-niminen suo, myös pohjoisranta on suota. Sen sijaan koillisen ja lounaisen puolella on kovaa kangasmaata. Lounaassa olevan kankaan kautta pääsee Penikkajärven ja Korpisen suuntaan menevälle metsäautotielle.  Pohjoispuolen kankaan takana kulkee puolestaan poroaita. Lampi on pieni, sen ympärysmitta on vain noin kilometri, leveys noin 220 metriä ja pituus noin 390 metriä. Lampeen ei laske eikä siitä lähde ojia tai puroja, vetensä se saanee ympäröiviltä soilta. Metsästäjät pyytänevät lammelta vesilintuja, satunnaiset kalastajat haukia, särkiä ja ahvenia, vaikka lampi onkin pieni.

## Lähteet
* Pinta-alatieto  (Viitattu 1.2.2009)
Reginald Dyer

**Reginald Edward Harry Dyer** (1864–1927) oli brittiläinen prikaatikenraali, joka toimi Intiassa brittien siirtomaahallinnon palveluksessa. Häntä pidetään vastullisena Amritsarin verilöylystä vuonna 1919. Siinä sotilaat avasivat tulen aseettomia mielenosoittajia vastaan. Arviot kuolleista vaihtelevat 464:sta jopa kahteen tuhanteen. Ampumiskomennon antanut Dyer sanoi jälkeenpäin oikeudenkäynnissä toimineensa täysin oikein.

Dyer syntyi brittiläisessä Intiassa (nykyisessä Pakistanissa), mutta opiskeli ensin Irlannissa ja myöhemmin Englannissa Sandhurstin sotilasakatemiassa. Hänet lähetettiin ensin Irlantiin, ja vuonna 1885 hän osallistui kolmanteen Burman sotaan, missä Burman kuningaskunnasta tuli Brittiläisen imperiumin siirtomaa. Burman sodan jälkeen hänet siirrettiin Intiaan. Ensimmäisessä maailmansodassa hän komensi Brittiläisen Intian joukkoja Afganistanin ja Persian välisellä rajalla. Hän palasi Intiaan 1915.

Maaliskuussa 1918 Dyer nimitettiin 45. jalkaväkiprikaatin komentajaksi Jallanduriin, jonka suurin kaupunki on Amritsar. 

Dyerin kannattajien mielestä hän pelasti Intian joutumasta sekasortoon; vastustajien, joiden joukossa olivat  Gandhi ja Nehru, mielestä hänen toimintansa oli osoitus brittiläisen imperiumin moraalisesta konkurssista.

Intian historiassa Dyer on merkittävä henkilö siksi, että Amritsarin verilöylyn jälkeen maan vapausliike otti tavoitteekseen täydellisen itsenäisyyden.

## Lähteet

## Kirjallisuutta
*
Jonathan Pereira

**Jonathan Pereira Rodríguez** (s. 12. toukokuuta 1987 Vigo, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan hyökkääjä.

## Ura
Pereira on Villarrealin junioriakatemian kasvatteja. Ensiesiintymisensä edustusjoukkueessa hän teki 21. lokakuuta 2006 ottelussa Levantea vastaan. Hänet otettiin vaihdosta kentälle, ja vain kahden minuutin pelin jälkeen hän teki ensimmäisen maalinsa pääsarjassa. Kauden 2006–2007 aikana Pereira pelasi yhteensä neljä ottelua.

Vuonna 2007 Pereira lainattiin yhden kauden mittaisella sopimuksella Racing Ferroliin. Heinäkuussa 2008 hän palasi Villarrealiin ja hänen sopimustaan pidennettiin vuoteen 2013 asti. Pereira lainattiin kuitenkin jälleen seuraavaksi kaudeksi, tällä kertaa Racing Santanderiin. 13. syyskuuta 2008 Pereira teki tärkeän tasoitusosuman vierasottelussa Barcelonaa vastaan, ottelu päättyi tasalukemiin 1–1. Kaudeksi 2009–2010 Pereira palasi Villarrealiin, mutta hänen peliaikansa kauden ensimmäisellä puoliskolla jäi hyvin vähäiseksi. Tammikuussa 2010 hän siirtyi viisivuotisella sopimuksella Real Betisiin.

## Lähteet

## Aiheesta muualla
*Profiili Racing Santanderin sivustolla
Shut Your Mouth and Open Your Eyes

**Shut Your Mouth and Open your Eyes** on yhdysvaltalaisen punk-yhtyeen, AFI:n kolmas, vuonna 1997 julkaistu albumi. Albumi on tyyliltään hardcore punkia.

## Kappalelista

# "Keeping Out of Direct Sunlight (An Introduction)" – 0:58
# "Three Reasons" – 1:33
# "A Single Second" – 2:12
# "pH Low" – 1:42
# "Let It Be Broke" – 2:06
# "Third Season" – 2:49
# "Lower Your Head and Take It in the Body" – 1:46
# "Coin Return" – 2:33
# "The New Patron Saints and Angels" – 2:17
# "Three Seconds Notice" – 1:35
# "Salt for Your Wounds" – 2:24
# "Today's Lesson" – 2:14 (Filth cover)
# "The Devil Loves You" – 1:30
# "Triple Zero" – 2:50
# "Last Caress" - 2:01 (The Misfits Cover) (Vinyyli)

## Muuta
* Kotelon sisimmässä reunassa on piilotettu teksti "A Fire Inside". Tämä on ensimmäinen kerta kuin bändi käyttää lausetta "A Fire Inside".
* Kappaleessa "A Single Second" Nick 13 Tiger Armystä laulaa kertosäkeessä. Nick 13 on tehnyt paljon taustatyötä AFI:n levyillä.
*Tämä on ensimmäinen levy missä Hunter Burgan soittaa bassoa, vaikkakin vain yhtyeen väliaikaisena jäsenenä.

## Lähteet
Hietakiurut

**Hietakiurut** (*Calandrella*) on kiurujen heimoon kuuluva lintusuku. BirdLifen mukaan hietakiurujen sukuun kuuluu 4 lajia. Lajien määrä vaihtelee eri lähteissä.

## Hietakiurujen (''Calandrella'') sukuun kuuluvia lajeja
*Etiopianhietakiuru (*Calandrella blanfordi*)
*Karakoruminkiuru (*Calandrella acutirostris*)
*Lyhytvarvaskiuru (*Calandrella brachydactyla*)
*Punalakkikiuru (*Calandrella cinerea*)

## Lähteet

## Aiheesta muualla
*ITIS: Calandrella
Werner Elert

**Werner Elert** (19. elokuuta 1885 Heldrungen am Kyffhäuser – 21. marraskuuta 1954 Erlangen) oli saksalainen evankelisluterilainen teologi.

Werner Elert on luterilaisuuden tutkija, joka edustaa Luther-tutkimuksen systemaattista näkökulmaa. Werner Elert tuki kansallissosialistista valtiota ja saksalaisuuden ihannetta. Hänen mukaansa Jumala on luonut pysyviä järjestyksiä, kuten avioliitto, perhe ja omaisuus – joissain tapauksissa myös kansa, valtio ja rotu, joiden varassa oikea elämä on mahdollista.

## Lähteet
Pekka Ylä-Anttila

**Pekka Ylä-Anttila** (s. 2. toukokuuta 1948) on suomalainen taloustieteilijä ja elinkeinoelämän vaikuttaja. Hän on ollut ETLAssa tutkimusjohtajana ja Etlatiedon toimitusjohtajana. Koulutukseltaan Ylä-Anttila on taloustieteen lisensiaatti. Ylä-Anttila on arvostellut tuotekehityksen tuen suuntaamista SHOKeille eli strategisen huippuosaamisen keskittymille.

## Lähteet
Yrjö Vesamaa

**Yrjö Vilhelm Vesamaa** (käytti Saksassa peitenimeä **Georg Weissmann**), () oli suomalainen jääkäriluutnantti. Vesamaan vanhemmat olivat rovasti Oskar Vesamaa ja Oihonna Streng. Vesamaa sai sotilaskoulutuksensa Saksassa ensimmäisen maailmansodan aikana, jolloin hän sai tulikasteensa Saksan itärintamalla. Myöhemmin hän osallistui Suomen sisällissotaan ja kaatui Tampereen valtauksen loppuvaiheissa kaupungin keskustasta käydyssä taistelussa. 

## Opinnot
Vesamaa kirjoitti ylioppilaaksi Jyväskylän lyseosta vuonna 1911 ja liittyi Hämäläis-osakuntaan. Opintojaan hän jatkoi Helsingin yliopistossa aluksi filosofisen tiedekunnan fyysis-matemaattisella osastolla ja myöhemmin lääketieteellisessä tiedekunnassa. Hän suoritti lääketieteen alkututkinnon vuonna 1914.

## Jääkärikausi

Vesamaa liittyi vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 7. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Vasamaa saapui Suomeen (Vaasaan) jääkäreiden pääjoukon mukana luutnantiksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 1. Jääkärirykmentin 3. jääkäripataljoonan 1. komppaniaan. Hän otti osaa sisällissodan taisteluihin Tampereella, missä hän haavoittui 4. huhtikuussa 1918 ja kuoli lopulta haavoihinsa 6. huhtikuuta 1918. Hänet haudattiin Karstulan sankarihautaan.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Etiologia

**Etiologia** eli **syyoppi** on syy-seuraus-tutkimusta. Sana on peräisin kreikan sanasta , "aitiologia", eli "olla syy johonkin" (, aitia "syy, aiheuttaja"; ja , -oppi).

Sanaa on yleisimmin käytetty lääketieteen ja filosofian teorioista, jolloin sillä viitataan asioiden syiden tutkimukseen, kuten miksi asiat tapahtuvat tai miksi asiat tapahtuvat niin kuin ne tapahtuvat. Sitä käytetään filosofiassa, fysiikassa, psykologiassa, lääketieteessä, nimistöntutkimuksessa, teologiassa
ja biologiassa.

Lääketieteessä etiologinen taudinmääritys perustuu tiedettyyn aiheuttajaan. Luokitus on tärkeää ja hyödyllistä etenkin bakteerialkuisten sairauksien määrittämisessä.

*Etiologisen myytin* tarkoitus on selittää jokin nimi tai luoda myyttinen historia esimerkiksi jollekin paikalle tai perheelle. 

## Katso myös
*Etymologia
*Kausaliteetti
Pitkänokkakiurut

**Pitkänokkakiurut** (*Certhilauda*) on kiurujen heimoon kuuluva lintusuku. BirdLifen mukaan pitkänokkakiurujen sukuun kuuluu 6 lajia. Lajien määrä vaihtelee eri lähteissä.

## Pitkänokkakiurujen (''Certhilauda'') sukuun kuuluvia lajeja
*Benguelankiuru (*Certhilauda benguelensis*)
*Kapinkiuru (*Certhilauda brevirostris*)
*Karookiuru (*Certhilauda subcoronata*)
*Natalinkiuru (*Certhilauda semitorquata*)
*Pitkänokkakiuru (*Certhilauda curvirostris*)
*Transvaalinkiuru (*Certhilauda chuana*)

## Lähteet

## Aiheesta muualla
*ITIS: Certhilauda
Toivo Friman

**Toivo Akseli Friman** (4. heinäkuuta 1910 Kittilä – 16. maaliskuuta 1987 Kittilä) oli suomalainen poliitikko, joka toimi SKDL:n kansanedustajana vuosina 1948–1962 ja 1966–1970. Hän vaikutti myös kielletyssä SKP:ssa ja oli poliittisen toimintansa vuoksi kahdesti vankilassa 1930–1940-luvuilla.

## Elämä
Toivo Frimanin vanhemmat olivat Otto Akseli Friman (1880-1958) ja Sofia Margareta Vuolli (1875-1946). Friman kävi neljä vuotta kansakoulua, jonka jälkeen hän siirtyi 11-vuotiaana työelämään. Friman teki metsä- ja uittotöitä ja liittyi 1920-luvun puolivälissä Suomen Puutyöntekijäin Liiton Kittilän osastoon. Puuttuvaa koulusivistystään Friman paikkasi ahkeralla itseopiskelulla. Suomen Kommunistisen Nuorisoliiton Kittilän nuorten työläisten opintoyhdistyksen sihteerinä hän joutui poliisikuulusteluihin talvella 1930. Suorittaessaan varusmiespalvelustaan Pohjanmaan Jääkäripataljoonassa Friman kuului sotilasosastoon, joka kesäkuussa 1932 lähetettiin kukistamaan Nivalan konikapinaa. Oulun varuskuntaan palattuaan hän ryhtyi levittämään n tapauksesta laatimaa propagandajulistusta. Friman pidätettiin ja syksyllä hän sai Vaasan hovioikeudelta kahden vuoden kuritushuonetuomion valtiopetoksen valmistelusta. Samassa yhteydessä tuomittiin myös useita muita puolueen materiaalia levittäneitä pohjoissuomalaisia kommunisteja.

Vapauduttuaan Friman työskenteli kirvesmiehenä ja viljeli pientilaansa. Hänen urakoimanaan valmistui muun muassa Kittilän työväentalo, jonka saksalaiset polttivat myöhemmin Lapin sodan aikana. Syksyllä 1939 Friman tuomitsi julkisesti Molotov-Ribbentrop-sopimuksen ”työväenluokan pettämisenä”, kun toinen kittiläläinen kommunisti Lars Junttila puolusti sopimusta. Vuosina 1938-1939 Friman työskenteli Suomen Puutyöväen Liiton järjestäjänä, kunnes hänet otettiin turvasäilöön talvisodan alkaessa. Jatkosodan aikana Friman oli pakkotyössä muun muassa Koverin ja Säämäjärven keskitysleireillä, josta hänet talvella 1942 komennettiin rakentamaan Kinnasvaaran keskitysleiriä.

Friman vapautui jatkosodan päätyttyä, jonka jälkeen hänet valittiin Kittilän kunnanvaltuustoon 1945 ja eduskuntaan 1948. Hän oli presidentin valitsijamiehenä 1950, 1956, 1962 ja 1968. Friman toimi myös kahteen otteeseen kunnanvaltuuston puheenjohtajana. Hänellä oli luottamustehtäviä muun muassa Kemijärven sellutehtaan, Pienviljelijäin Liiton, Maatalousyrittäjien eläkelaitoksen, Suomen Kunnallisliiton, Asutusliiton ja Osuuskauppa Lapinmaan hallinnoissa. Vuonna 1971 Friman sai kunnallisneuvoksen arvonimen.

## Perhe
Toivo Frimanin puoliso oli Anna Maria Uusisalmi (1909-1990). Heillä oli kuusi lasta. Anna Maria Frimanin veli oli kansanedustaja Reino Uusisalmi.

## Lähteet
Kaino Haapanen

**Kaino Mainio Haapanen** (15. marraskuuta 1911 Jokioinen – 22. huhtikuuta 1986 Humppila) oli suomalainen SKDL:ää edustanut poliitikko. Haapanen toimi kansanedustajana Hämeen läänin eteläisestä vaalipiiristä vuosina 1951–1970 ja 1974–1975. Hän vaikutti myös muun muassa Humppilan kunnanvaltuuston puheenjohtajana ja presidentin valitsijamiehenä vaaleissa 1956, 1962, 1968.

Haapanen työskenteli 1930-luvun alussa maa- ja metsätaloustöissä sekä merimiehenä vuosina 1937–1938. Sotien jälkeen hän sai esittelijän tehtävät "punaisessa" Valtiollisessa poliisissa. Kansanedustajaksi Haapanen nousi vaaleissa 1951. Hän toimi eduskunnassa muun muassa suuren valiokunnan puheenjohtajana. Haapanen putosi parlamentista vaaleissa 1970, mutta hän nousi takaisin maaliskuussa 1974 Osmo Kockin siirryttyä Suomen DDR:n suurlähettilääksi.

Haapasella oli luottamustehtäviä muun muassa Hämeen maakuntaliitossa, Suomi–Unkari -seurassa ja Lännen Sokeri -yhtiössä. Hän kuului SKDL:n liittotoimikuntaan ja Yleisradion ohjelmaneuvostoon.

Haapanen valmistui kauppakoulusta vuonna 1931, Valtion poliisikoulusta 1946 ja Sirola-opistosta 1950.

## Lähteet
Kroatian käsipallomaajoukkue

**Kroatian käsipallomaajoukkue** edustaa Kroatiaa miesten kansainvälisissä käsipallo-otteluissa. Sitä hallinnoi Kroatian käsipalloliitto. Joukkue aloitti toimintansa 1990-luvun alkupuolella, Kroatian itsenäistyttyä Jugoslaviasta.

Kroatia on voittanut olympiakultaa Atlantassa 1996 ja Ateenassa 2004. Atlantassa se voitti välieräottelussa Ranskan 24–20 ja loppuottelussa Ruotsin 27–26. Ateenassa Kroatia kukisti välierässä Unkarin 33–30 ja loppuottelussa Saksan 26–24. Lontoossa 2012 Kroatia saavutti pronssia.
 
MM-kilpailuissa Kroatia on voittanut kultaa Portugalin kisoissa 2003. Se voitti välieräottelussa Espanjan kahden jatkoajan jälkeen 39–37 ja loppuottelussa Saksan 34–31. MM-hopeaa Kroatia sai ensimmäisen kerran Islannissa 1995 hävittyään loppuottelussa Ranskalle 19–23. Tunisian kisoissa 2005 se kärsi finaalissa tappion Espanjalle 34–40. Kotikisoissaan 2009 Kroatia hävisi loppuottelussa Ranskalle 19–24. Espanjan MM-kilpailuissa 2013 Kroatia saavutti pronssia. Vuoden 2025 MM-kilpailuissa, jotka pelattiin osittain Kroatiassa, joukkue saavutti hopeaa.

EM-kilpailuissa Kroatia sai hopeaa Norjassa 2008 hävittyään loppuottelussa Tanskalle 20–24 ja Itävallassa 2010 hävittyään loppuottelussa Ranskalle 21–25. Portugalin EM-kisoissa 1994 Kroatia sijoittui kolmanneksi voitettuaan pronssiottelussa Tanskan 24–23. Serbian EM-kisoissa 2012 Kroatia hävisi välierässä isäntämaalle mutta voitti pronssiottelussa Espanjan. Vuoden 2014 EM-kilpailuissa selvitti tiensä jälleen mitalipeleihin, mutta jäi neljänneksi. Puolassa vuonna 2016 järjestetyissä EM-kilpailuissa Kroatia palasi mitalikantaan voittamalla pronssia. Vuonna 2020 joukkue saavutti kolmannen kerran EM-hopeaa ja vuonna 2026 neljännen kerran EM-pronssia.

## Arvokisasijoitukset
### Kesäolympialaiset
* 1992 – *ei osallistunut karsintoihin*
* 1996 –  **kultaa**
* 2000 – *ei selviytynyt kisoihin*
* 2004 –  **kultaa**
* 2008 – neljäs
* 2012 –  **pronssia**
* 2016 – viides
* 2020 – *ei selviytynyt kisoihin*
* 2024 – yhdeksäs 

### MM-kilpailut
* 1993 – *ei osallistunut*
* 1995 –  **hopeaa**
* 1997 – 13.
* 1999 – kymmenes
* 2001 – yhdeksäs
* 2003 –  **kultaa**
* 2005 –  **hopeaa**
* 2007 – viides
* 2009 –  **hopeaa**
* 2011 – viides
* 2013 –  **pronssia**
* 2015 – kuudes
* 2017 – neljäs
* 2019 – kuudes 
* 2021 – 15.
* 2023 – yhdeksäs
* 2025 –  **hopeaa**

### EM-kilpailut
* 1994 –  **pronssia**
* 1996 – viides
* 1998 – kahdeksas
* 2000 – kuudes
* 2002 – 16.
* 2004 – neljäs 
* 2006 – neljäs
* 2008 –  **hopeaa**
* 2010 –  **hopeaa**
* 2012 –  **pronssia**
* 2014 – neljäs
* 2016 –  **pronssia**
* 2018 – viides
* 2020 –  **hopeaa** 
* 2022 – kahdeksas
* 2024 – 11. 
* 2026 –  **pronssia** 

## Lähteet

## Aiheesta muualla
* Kroatian käsipalloliiton sivusto
Esa Hietanen

**Esa Hietanen** (15. heinäkuuta 1896 Suonenjoki – 15. lokakuuta 1962 Kuopio) oli suomalainen SKDL:ää edustanut poliitikko ja toimittaja. Hietanen toimi kansanedustajana Kuopion läänin vaalipiiristä vuodesta 1945 kuolemaansa saakka. Myös Suomen kommunistisessa puolueessa vaikuttanut Hietanen oli vangittuna poliittisen toimintansa johdosta kolmesti vuosina 1926–1927, 1930–1934 ja 1939–1940.

Ennen jatkosodan päättymistä Hietanen elätti itsensä pääasiassa metsä-, uitto- ja sahatöillä. Hän teki myös toimittajan töitä. Hietanen oli Kuopiossa ilmestyneen Savon Työn päätoimittaja vuosina 1925–1926. Myöhemmin 1920-luvulla hän valvoi lehden poliittista linjaa, kun sen toimitussihteeri tunsi vetoa SKP:n niin sanottuihin hoipertelijoihin. Hietanen työskenteli myös sosialististen vaalijärjestöjen palveluksessa.

Jatkosodan jälkeen Hietanen toimi lyhyen aikaa . Kansanedustajan tehtävien ohella Hietanen päätoimitti Kansan Sanaa vuosina 1946–1954. Eduskunnassa hän oli muun muassa pankkivaliokunnan ja suuren valiokunnan puheenjohtaja. Presidentin valitsijamieheksi Hietanen valittiin vaaleissa 1950, 1956 ja 1962.

Hietasella on ollut luottamustehtäviä muun muassa Savon säätiössä, Pohjois-Savon maakuntaliitossa ja Osuusliike Kallassa.

## Lähteet
KRC Genk

**KRC Genk** on belgialainen jalkapalloseura Genkin kaupungista. Se pelaa kaudella 2024–2025 maan pääsarjassa Jupiler Pro Leaguessa. Seura on syntynyt vuonna 1988 kahden aiemman seuran, *KSV THOR Waterschei* ja *KFC Winterslag*, yhdistyessä. Joukkue pelaa sinivalkoisissa väreissä. Kotistadionina toimii Cristal Arena, aiemmalta nimeltään Fenix Stadion.

Joukkueen historian menestyksekkäimmät vuoden osuivat vuosituhannen vaihteeseen, jolloin seura voitti kaksi Belgian liigamestaruutta ja cupmestaruutta. Seura pelasi UEFAn Mestarien liigan lohkovaiheessa vuonna 2002, vastustajinaan suurseurat Real Madrid, AS Roma ja AEK Ateena.

Suomalaisia pelaajia seurassa on ollut neljä. Tomi Kinnunen ja Juha Reini siirtyivät KRC Genkiin Vaasan Palloseurasta vuonna 1998. Kinnusen ura seurassa oli loukkaantumisten vuoksi hajanainen, mutta Juha Reini voitti joukkueen mukana sen historian kolmesta mestaruudesta kaksi. Jere Uronen solmi joukkueen kanssa sopimuksen tammikuussa 2016. Djoully Nzoko siirtyi KRC Genkiin FC Inter Turusta vuonna 2024. 

## Saavutukset
* Belgian mestari (4): 1998–1999, 2001–2002, 2010–2011, 2018–2019
* Belgian Cupin mestari (6): 1980, 1982 (nimellä THOR Waterschei), 1997–1998, 1999–2000, 2008–2009, 2012–2013
* Belgian supercup (1): 2011

## Valmentajat

*  Ernst Künnecke  01/07/1988 – 03/11/1988
*  Jozef "Jef" Vliers  04/11/1988 – 31/05/1989
*  René Desaeyere  01/06/1989 – 02/09/1989
*  Enver Alisic  03/09/1989 – loppusarja
*  Fons Peeters  loppusarja 1989–1990
*  Paul Theunis  01/07/1990 – 02/11/1991
*  Pierre Janssen  03/11/1991 – 12/10/1993
*  Luka Peruzovic  13/10/1993 – 19/01/1994
*  Pierre Denier &  20/01/1994 – 31/05/1994
*  Norbert Beuls
*  Enver Alisic  01/06/1994 – 19/09/1996
*  Pierre Denier  20/09/1996 – 15/10/1996
*  Aimé Anthuenis  16/10/1996 – 31/05/1999
*  Jos Heyligen  01/06/1999 – 06/02/2000
*  Johan Boskamp  07/02/2000 – 09/12/2000
*  Pierre Denier  10/12/2000 – 31/05/2000
*  Sef Vergoossen  01/06/2001 – 05/04/2004
*  Pierre Denier &  06/04/2004 – 31/05/2004
*  Ronny Van Geneugden
*  René Vandereycken  01/06/2004 – 31/05/2005
*  Hugo Broos  01/06/05 – 23/02/08
*  Ronny Van Geneugden  24/02/08 – 06/03/09
*  Pierre Dernier  06/03/09 – 01/06/09
*  Hein Vanhaezebrouck   01/06/09 – 29/11/09
*  Franky Vercauteren  03/12/09 – 23/08/11
*  Mario Been  30/08/11 – 23/02/14
*  Emilio Ferrera  24/02/14 – 29/07/14
*  Alex McLeish  01/08/14 – 30/05/15
*  Peter Maes  01/06/15 – 26/12/16
*  Albert Stuivenberg  27/12/16 – 10/12/17
*  Philippe Clement  19/12/17 – 24/05/19
*  Felice Mazzù  03/06/19 – 12/11/19
*  Hannes Wolf  19/11/19 – 14/09/20
*  Jess Thorup  24/09/20 – 02/11/20 
*  John van den Brom  09/11/20 – 06/12/21

## Tunnettuja pelaajia
*  Logan Bailly
*  Carmel Busuttil
*  Thibaut Courtois
*  Koen Daerden
*  Moumouni Dagano
*  Steven Defour
*  Orlando Engelaar
*  Þórður Guðjónsson
*  Besnik Hasi
*  Jesper Jansson
*  Juha Reini 
*  Josip Skoko
*  Wesley Sonck
*  Branko Strupar
*  Bernd Thijs
*  Didier Zokora

## Aiheesta muualla
*Virallinen sivusto   
*Blauw-Wit fanisivusto
Joel Hongisto

**Joel Mikael Hongisto** (s. 28. kesäkuuta 1931 Loimaan kunta) on suomalainen SKDL:ää edustanut poliitikko. Hongisto toimi kansanedustajana vuosina 1978–1979. Hän vaikutti myös Loimaan kunnallispolitiikassa ja Metallityöväen liitossa.

Hongisto työskenteli vuodesta 1945 alkaen maatöissä, linja-auton rahastajana ja penkkipuuseppänä, kunnes hän vuonna 1953 siirtyi metallitöihin Fiskars-yhtiön Ovako-Kettinkitehtaalle. Hongisto jatkoi tehtaalla vuoteen 1991 ja hän oli pääluottamusmies vuosina 1971–1989.

Hongisto nousi kansanedustajaksi lokakuussa 1978 Arto Merisaaren kuoltua Rissalan lentoturmassa. Turun läänin eteläistä vaalipiiriä edustanut Hongisto kuului eduskunnassa toiseen lakivaliokuntaan. Hongisto ei uusinut paikkaansa vuoden 1979 vaaleissa ja hän ehti olla kansanedustajana alle puoli vuotta.

Hongisto meni naimisiin vuonna 1953. Hänellä on kolme lasta.

## Lähteet

## Aiheesta muualla
*
Zuma (videopeli)

**Zuma Deluxe** on PopCap Gamesin kehittämä tietokonepeli. Se on nopeatempoinen pulmapeli, joka julkaistiin alun perin selainpelinä vuonna 2003. Sittemmin *Zuma Deluxe* on julkaistu useille eri alustoille, kuten Xbox- ja Xbox 360 -konsoleille. *Zuma* on julkaistu myös useille erilaisille kannettaville laitteille, kuten matkapuhelimille ja iPod-musiikkisoittimille.

*Zumassa* pelaajan tarkoituksena on estää värikkäiden pallojen muodostamaa ketjua saavuttamasta pelialueen keskellä olevaa kultaista kalloa. Palloja tuhotaan muodostamalla kolmen tai useamman samanvärisen pallon yhdistelmiä. Kun mittari on täynnä eli vihreä niin palloja ei enää tule lisää.

## Aiheesta muualla
* Pelin virallinen sivusto 
* ''Zuma'' Xboxin sivuilla
Keikyän vaakuna

**Keikyän kunnanvaakuna** on saanut aiheensa kunnan kehityksestä. Silta edustaa tärkeää kulkureittiä Kokemäenjoen yli, jonka äärellä kunta sijaitsi. Keikyä oli yksi teollistuneimpia maalaiskuntia Suomessa, ja vaakunan hammasratas edustaakin kuntaan kehittynyttä teollisuusyhdyskuntaa.

Vaakunan on suunnitellut Heikki Paaer, ja se vahvistettiin käyttöön 26. lokakuuta 1956. Vaakunan selitys on ”sinisessä kentässä reunasta reunaan ulottuva yksikaarinen, yläreunaltaan sakarakoroinen silta, jonka alapuolella hammasratas; kaikki hopeaa”. Vaakuna muuttui epäviralliseksi kotiseutuvaakunaksi vuonna 1981 Keikyän yhdistyttyä Kiikan kanssa Äetsän kunnaksi.

## Lähteet
*